Nous Bertoz, de Joigne, et Garniers, frere, et je Margueron, suer adit Berto et Garnier, faisons savoir à touz... que nous vendons, quittons, baillons et delivrons à la noble dame Lore, contesse, femme çay en arriers le noble baron Jehan, conte de Bourgoingne et signour de Salins, vint et un souz et six deniers de rende que nous avons à Joigne chascun an à la saint Jehan, et cinc soz de taille à celui terme, et quatre deniers de chescun feu, et cinc soz de taille à la saint Martin, et à celui terme dix et ouit deniers de rende et cinc deniers de chescun feu, pour vint livres de viennois, lesquex nous avons receu de ladite dame en bons deniers nombrez et desquex nous nous tegnons por bien paiez... En tesmoignaige de ceste chose, nous avons proiez et fait seler cestes lettres dou seal à religious homme Jaique, abbé dou Mont-Sainte-Marie... Faites et donées l’an Nostre Seignour mil CC sexante et dix, ou mois de novembre.